# **SVARBIAUSI KLAUSIMAI APIE KOMPENSACINES IŠMOKAS FIZINIAMS ASMENIMS, pagal priemonę „VISUOMENINIO TRANSPORTO IR DARNAUS JUDUMO SKATINIMAS (PASPIRTUKAI, DVIRAČIAI, DALIJIMOSI PASLAUGA IR PAN.)“**

|  |  |
| --- | --- |
| **Kiek ilgai turėjau būti seno automobilio savininkas/valdytojas?** | Pareiškėjas, norintis gauti kompensaciją, turi sunaikinti M1 klasės transporto priemonę, kurios įregistruotu ir privalomoje Motorinių transporto priemonių ir jų priekabų registracijos liudijimo formoje (registracijos kodas C.1= C.2) įrašytu savininku / valdytoju arba įregistruotu tik valdytoju buvo **ne trumpiau kaip 12 mėnesių iki 2021 m. vasario 2 d.****Pavyzdys:** Pareiškėjas įsigijo automobilį 2020 m. balandžio 12 d. 2021 m. balandžio 12 d. jis išbuvo savininku/valdytoju 12 mėnesių. Šis automobilis **neatitinka** priemonės vieno iš reikalavimo, nes 2021 m. vasario 2 d. Pareiškėjas savininku/valdytoju buvo tik nepilnus 10 mėn.**Pavyzdys:** Pareiškėjas įsigijo automobilį 2020 m. sausio 2 d. 2021 m. sausio 2 d. jis išbuvo savininku/valdytoju 12 mėnesių. Šis automobilis **atitinka** priemonės reikalavimą, nes 2021 m. vasario 2 d. Pareiškėjas savininku/valdytoju buvo 13 mėn. |
| **Ar tinkamas utilizuoti senas automobilis, jei techninė apžiūra dar yra galiojanti?** | **Taip.** Automobilis su galiojančia technine apžiūra atitinka tvarkos aprašo reikalavimus techninės apžiūros galiojimo datai. |
| **Ar turi būti įsigyjamos naujos mažiau taršios judumo priemonės?** | **Taip.** Kompensacinė išmoka teikiama už naujai įsigytas mažiau taršias judumo priemones. |
| **Ar galiu įsigyti 3 vnt. mažiau taršių judumo priemonių?** | **Ne.** Galima įsigytine daugiau kaip 2 (du) vnt. mažiau taršias judumo priemones.**Pavyzdys:** Jei Pareiškėjas įsigijo vieną elektrinį paspirtuką ir vieną dviratį, galėtų gauti kompensacinę išmoką už dvi įsigytas priemones.**Pavyzdys:** Jeigu pareiškėjas įsigijo du elektrinius paspirtukus ir vieną dviratį, galėtų gauti kompensacinę išmoką tik už **dvi** įsigytas priemones. |
| **Ar galiu dviratį, elektrinį paspirtuką ar elektrinį dviratį įsigyti lizingu?** | **Ne.** Kompensacinė išmoka teikiama už įsigytas mažiau taršias judumo priemones ir pateikus apmokėjimą įrodančius dokumentus, t.y.fiskalinį kasos aparato kvitą arba banko pavedimo išrašą arba grynųjų pinigų priėmimo kvitą. |
| **Ar tinkamas utilizuoti senas automobilis jei techninė apžiūra negaliojanti?** | **Taip. Jei**  techninė apžiūra galiojo 2020-03-13 arba 2021-02-02 automobilis **atitinka** priemonės reikalavimus techninės apžiūros galiojimui.**Taip.** Jei techninė apžiūra baigėsi galioti po 2020-03-13 (2020 m. kovo 13 d. dar buvo galiojanti) automobilis **atitinka** priemonės reikalavimus techninės apžiūros galiojimui.**Ne.** Jei techninė apžiūra baigėsi galioti iki 2020-03-13 (2020 m. kovo 13 d. jau buvo negaliojanti) dienos, automobilis **neatitinka** priemonės reikalavimo dėl techninės apžiūros galiojimo datos.  |
| **Ar pirma reikia utilizuoti/sunaikinti seną automobilį ar įsigyti kompensuojamas priemones?** | Eiliškumas prašymo teikimui įtakos neturi.Pirmiausia galite įsigyti viešojo transporto bilietus, papildyti E-piniginę viešojo transporto ir dalijimosi paslaugoms ar įsigyti mažiau taršias judumo priemones, o tada sunaikinti seną automobilį.Tinkamomis išlaidomis laikomos išlaidos, patirtos nuo metinės sąmatos įsigaliojimo datos t.y. 2021 m. sausio 1 d. (imtinai) |
| **Kur galima sunaikinti seną taršų automobilį?** | Transporto priemonė turi būti išregistruota iš Lietuvos Respublikos kelių transporto priemonių registro pagal ENTP arba nuo **2021 m. gegužės 1 d.** pateikta ir patvirtinta sunaikinimo deklaracija Transporto priemonių savininkų apskaitos informacinėje sistemoje.Visos licencijuotos įmonės, kurios išduoda ENTP yra tinkamos. |
| **Ar galima įsigyti kelis skirtingus arba vienodus kompensuojamų priemonių vienetus?** | **Taip.** Galima įsigyti kelis viešojo transporto bilietus ar kitus bilietus, papildyti E-piniginę viešojo transporto ir pasidalijimo paslaugoms ir/arba mažiau taršių judumo priemonėms. (Pavyzdys: galite įsigyti ne daugiau kaip du dviračius arba įsigyti viešojo transporto bilietus ir vieną elektrinį paspirtuką ir kt.) |
| **Kaip skaičiuojama kompensacinė išmoka už kelis priemonių vienetus?** | Kompensacinės išmokos maksimalus dydis vienam pareiškėjui yra iki **1000 eurų**.Tinkamos išlaidos:1. ne daugiau kaip 1000 eurų viešojo transporto (autobusų, troleibusų, geležinkelio) metiniams ar kitiems bilietams, išskyrus vienkartinius viešojo transporto bilietus; 2. ne daugiau kaip 1000 eurų E-piniginės papildymui viešojo transporto (autobusų, troleibusų, geležinkelio) paslaugų išlaidoms kompensuoti; 3. ne daugiau kaip 1000 eurų E-piniginės papildymui  už dviračių, elektrinių paspirtukų, lengvųjų automobilių (rekomenduojama elektromobilių) pasidalijimo paslaugų (nuoma, neteikiant vairavimo paslaugos) išlaidų kompensavimui;  4. ne daugiau kaip **2 vnt.**: 4.1. 500 eurų už elektrinį dviratį, elektrinį triratį ar elektrinį keturratį, kurių didžiausioji naudingoji galia ne didesnė kaip 1 kW, ir kurios didžiausiasis projektinis greitis ne didesnis kaip 25 km/h)4.2. 300 eurų už dviratį ar elektrinį paspirtuką. **1 pavyzdys:** Pareiškėjas įsigijo 2 (du) dviračius. Kompensacinės išmokos dydis - 600 eurų.**2 pavyzdys:** Pareiškėjas įsigijo 1 (vieną) elektrinį dviratį ir 1 (vieną) elektrinį paspirtuką. Kompensacinės išmokos dydis - 800 eurų.**3 pavyzdys:** Pareiškėjas įsigijo 1 (vieną) dviratį ir 1 (vieną) elektrinį paspirtuką. Kompensacinės išmokos dydis - 600 eurų.**4 pavyzdys**: Pareiškėjas pasipildė E-piniginę dalijimosi paslaugoms už 1000 eurų. Kompensacinės išmokos dydis - 1000 eurų.**5 pavyzdys**: Pareiškėjas įsigijo 1 (vieną) elektrinį dviratį ir 1 (vieną) Vilniaus miesto metinį bilietą, kurio vertė 310 eurų. Kompensacinės išmokos dydis - 810 eurų. |
| **Kokie kartu su prašymu privalomi pateikti dokumentai?** | 1. išlaidas pagrindžiantys dokumentai (PVM sąskaita faktūra arba sąskaita faktūra pareiškėjo vardu);2. išlaidų apmokėjimą įrodantys dokumentai (fiskalinis kasos aparato kvitas arba banko pavedimo išrašas iš pareiškėjo sąskaitos arba grynųjų pinigų priėmimo kvitas pareiškėjo vardu);3. įsigytų mažiau taršių judumo priemonių (elektrinio dviračio, elektrinio triračio ar elektrinio keturračio) gamintojo techninė specifikacija;4. notaro patvirtintas arba informacinių technologijų priemonėmis sudarytas ir VĮ Registrų centro įgaliojimų registre įregistruotas (https://igaliojimai.lt/) įgaliojimas atstovauti pareiškėjui, jei Pareiškėjas įgalioja kitą fizinį asmenį pateikti prašymą.  |
| **Kur pateikti paraišką gauti kompensacinei išmokai?** | Prašymai priimami juos teikiant tik per aplinkos projektų valdymo informacinę sistemą (APVIS) apvis.apva.ltKaip prisijungti prie APVIS, norint užpildyti prašymą ir videoinstrukciją, rasite čia: [*https://apvis.apva.lt/duk*](https://apvis.apva.lt/duk) |
| **Per kiek laiko galima gauti kompensacinę išmoką?** | Agentūra nuo prašymo pateikimo datos ne vėliau kaip **per 30 kalendorinių dienų** įvertina prašymą, priima sprendimą dėl kompensacinės išmokos skyrimo /neskyrimo ir per APVIS sistemą informuoja pareiškėją.Kompensacinė išmoka pareiškėjui išmokama per30 kalendorinių dienų nuo sprendimo priėmimo datos. |